http___www.iliev.svirski.com_en_our-activity_internet.xml
1.1 2.1 2.2 2.3 3.1 3.2 3.3 4.1 4.2 5.1 5.2 5.3 6.1 7.1 8.1 8.2 9.1 9.2 9.3 9.4 10.1 10.2 10.3 10.4 10.5 11.1 11.2 11.3 11.4 11.5 11.6 12.1 13.1 14.1 14.2 14.3 14.4 14.5 14.6 14.7 14.8 14.9 15.1 16.1 16.2 17.1 18.1 19.1 20.1 20.2 21.1 22.1 23.1 23.2 23.3 23.4 23.5 24.1 24.2 24.3 25.1 25.2 26.1 26.2 27.1 28.1 28.2 28.3 29.1 30.1 31.1 32.1 33.1 34.1 35.1 36.1 36.2 36.3 37.1 37.2 37.3
Интернет Интернет е глобална система от взаимносвързани компютърни мрежи, която използва стандартния пакет от протоколи TCP/IP, обслужвайки милиарди потребители по целия свят. Тя представлява мрежа от мрежи, съставена от милиони частни, обществени, академични, търговски и държавни мрежи с от местен до глобален обхват, свързани помежду си чрез сложна система електронни и оптически мрежови устройства и съоръжения. Интернет служи за пренасяне на голямо разнообразие от информационни ресурси и услуги, най-известни сред които са взаимносвързаните хипертекстови документи на World Wide Web и инфраструктурата на електронната поща. Повечето традиционни комуникационни средства имат аналози, адаптирани към технологията на Интернет. Така например телефонните или телевизионните услуги стават основа съответно на интернет телефонията и интернет телевизията, а издаването на вестници е трансформирано в уебсайтове, блогове и фийдове. Интернет позволява или ускорява възникването на нови форми на общуване между хората, като instant messaging, интернет форуми и социални мрежи. Корените на Интернет са в 60-те години на 20 век, когато Съединените щати финансират изследователски проекти на различни военни институции, целящи изграждането на устойчиви разпръснати компютърни мрежи. Тази дейност поставя началото на международни усилия за развитието на нови мрежови технологии, което довежда до комерсиализирането на международната мрежа в средата на 90-те години и популяризирането на множество нейни приложения в практически всяка област на съвременния живот. Интернет няма централизирано управление нито от гледна точка на техническата реализация, нито в областта на достъпа и употребата, а всяка съставна мрежа използва собствени стандарти. Само най-общите дефиниции на двете основни именни пространства в Интернет, IP-адресите и Domain Name System, се задават от поддържащата организация ICANN. Стандартизацията на основните протоколи и технически конвенции се извършва от IETF. По данни на pingdom броят на потребителите на Интернет е 2,1 млрд. души. [редактиране] История След като Съветският съюз изстрелва в орбита „Спутник“, през февруари 1958 година в Департамента на отбраната в Съединените щати се създава Агенцията за сложни изследователски проекти (Advanced Research Projects Agency, ARPA), с цел възстановяване на американското техническо превъзходство.[2][3] Към нея е създадена Служба за технологията за обработка на информация (Information Processing Technology Office, IPTO), която трябва да продължи разработките на програмата Полуавтоматична наземна среда, свързала за пръв път в мрежа радарните системи в цялата страна. Задачата на IPTO е да подобри надеждността на военните комуникационни мрежи и като първа стъпка да свърже компютърните мрежи на няколко централни военни структури. На 29 октомври 1969 година в Менло парк, Калифорния ARPA прави демонстрация на комуникация между компютри, посредством обмен на пакети. Така два компютъра са свързани в мрежа, която впоследствие се разраства и става известна под името ARPANET. През следващите години ARPANET се превръща в световна мрежа. Службата е оглавена от Джоузеф Карл Робнет Ликлайдер, който има значителен опит в компютърните мрежи и е привърженик на създаването на универсална мрежа. Думата Интернет се използва за първи път, за описание на единна глобална компютърна мрежа, която използва протоколния стек TCP/IP. Това става в публикуваната през декември 1974 година спецификация на протокола TCP, написана от Винтон Сърф, Йожен Далал и Карл Съншайн[4]. През следващите години идеята за TCP/IP се развива и реализира в някои операционни системи. Впоследствие ARPANET е преустроена да работи на основата на TCP/IP и от 1 Януари 1983 година започва да функционира, използвайки TCP/IP. През следващите години мрежата става известна като Интернет. През 1988 година започва включването на комерсиални компании в световната мрежа. Създадени са първите компании доставчици на интернет услуги. Широкото разпространение на TCP/IP позволява бързо разрастване на Интернет. Повечето други компютърни мрежи се присъединяват към Интернет. На 6 Август 1991 година е публикуван проектът World Wide Web. С това започва бързо нарастване на популярността на Интернет сред обикновените хора. През януари 2009 година AMD оценява броя на Интернет потребителите на 1.5 милиарда. [редактиране] Структура Интернет има мрежовидна структура. Компютрите, които са част от Интернет се наричат хостове (hosts). Обменът на информация се осъществява като се предаде информация от един компютър на друг. Компютърът, който получава информация се нарича клиент, а този, който я предоставя - сървър. При обмена на информацията тя може да премине през други компютри. Тяхната работа е да преценят накъде да препратят информацията, така че тя да достигне крайната си цел. Обмена на информация в Интернет се осъществява по определени правила, наречени стандарти. А връзката между компютрите в мрежата се осъществява с помощта на протоколи(съвкупност от стандарти), всеки един от които отговаря за отделна успуга. Главният е IP (Internet Protocol). [редактиране] Хора - Тим Бърнърс-Лий - изобретил WWW. Днес е директор на консорциума W3C (World Wide Web Consortium), който създава различни стандарти за WWW. [редактиране] Услуги [редактиране] Основни протоколи [редактиране] Разпространение По данни на pingdom броят на потребителите на Интернет в началото на 2011 г. е 2,1 млрд. души, от които 922,2 млн. в Азия, 476,2 млн. в Европа и 271,1 млн. в САЩ. В Китай броят на потребителите е 485 млн. души (36,3% от населението на страната). 45% от потребителите са на възраст под 45 години. [редактиране] Интернет култура Интернет има неоспоримо място в културата на обществото по целия свят. В последните години се наблюдават и любопитните явления Интернет звезда, Интернет терорист и Интернет жаргон. Интернет жаргонът е свързан с компютърния жаргон. Интернет също така е подходяща среда за реклама и популяризиране на даден обект, явление и пр. Напоследък добиха популярност интернет бисерите и вицовете — вицове и бисери, които: - Са взети от реалния живот, но стават по-популярни след публикуването им в даден сайт в мрежата (например култовата фраза на българска жена, първо чута в bTV Новините през 2004 г., и достигнала огромна популярност като афоризъм Съпруга съм на три деца. (...) Ако общината в града не вземе спешни мерки ще се самообеся и ще изчезна безкрайно. Друг пример за такава фраза е репликата на актрисата Люба Алексиева от реклама за телевизията - "Кажи, баба, тенкю", която се сдобива с популярност, подсилена от Интернет.) - Или се "раждат" в интернет. Обикновено такива култови реплики, които прерастват в афоризми и вицове се срещат по форумите. Развитието на интернет поставя и множество въпроси от философски, религиозен, мирогледен, социален и психологически характер. Например, анонимността в мрежата, която мнозина използват, за да изразяват свободно мнението си, понякога води до злепоставяне на личности, стигащо до социален срив. [редактиране] Често допускани грешки Често някои хора използват думата Интернет, вместо World Wide Web. Това е грешно, защото двете понятия са различни — първото означава световната компютърна мрежа а второто — съвкупността от всички уеб сайтове (което всъщност е част от мрежата). Тази грешка е до голяма степен предизвикана от Microsoft, които използват термина Интернет, за обозначаване на World Wide Web. [редактиране] Вижте още [редактиране] Бележки - ↑ а б в 2 млрд. души достигнаха потребителите на интернет, статия в news.bg от 25 януари 2012 г. - ↑ Defense Advanced Research Projects Agency 2007. - ↑ Defense Advanced Research Projects Agency 2009. - ↑ http://tools.ietf.org/html/rfc675 Specification of Internet transmission control program [редактиране] Източници - ARPA/DARPA. // Defense Advanced Research Projects Agency, 2007. Посетен на 21 май 2007. - DARPA: History. // Defense Advanced Research Projects Agency, 2009. Посетен на 7 декември 2009.
1.1 2.1 3.1 4.1 5.1 6.1 7.1 8.1 9.1 10.1
Internet The Internet is a global system of interconnected computer networks. It is a network of networks that consists of millions of private and public, academic, business and government networks of local to global scope that are linked by a broad array of electronic and optical networking technologies. The Internet carries a vast array of information resources and services, most notably the inter-linked hypertext documents of the World Wide Web (WWW) and the infrastructure to support electronic mail. Most traditional communications media, such as telephone and television services, are reshaped or redefined using the technologies of the Internet, giving rise to services such as Voice over Internet Protocol (VoIP) and IPTV. Newspaper publishing has been reshaped into Web sites, blogging and web feeds. The Internet has enabled or accelerated the creation of new forms of human interactions through instant messaging, Internet forums and social networking sites. Source and more information in Wikipedia®. We offer: For more information please contact us »